**KLAIPĖDOS MIESTO SAVIVALDYBĖS JAUNIMO REIKALŲ TARYBOS**

**2015 METŲ VEIKLOS ATASKAITA**

2015 metais veiklą vykdė dvi skirtingų sudėčių Klaipėdos miesto savivaldybės jaunimo reikalų tarybos (toliau – JRT). Nuo 2015 sausio iki balandžio mėnesio veiklą vykdė 2014 m. liepos 31 d. Klaipėdos m. savivaldybės tarybos (toliau – Savivaldybės tarybos) sprendimu Nr. T2-164 patirtinta JRT. Penkis mėnesius truko naujos kadencijos JRT narių delegavimo, atrankos ir Savivaldybės tarybos sprendimo rengiamo procedūros. 2015 m. rugsėjo 24 d. Savivaldybės tarybos sprendimu Nr. T2-239 buvo patvirtinta antrosios JRT sudėtis.

2015 metais vyko 2 pirmosios ir 2 antrosios JRT posėdžiai.

Pirmosios JRT vidutinis jaunimo organizacijas taryboje atstovaujančių narių lankomumas buvo 35,7 %, o savivaldybės deleguotų atstovų – 50%. Pirmosios kadencijos JRT posėdžiai:

* 1 posėdis vyko 2015-01-09, kuriame Jaunimo reikalų koordinatorė informavo apie jaunimo programai suplanuotas lėšas ir priemones 2014-2017 m. veiklos plane bei vyko diskusija dėl Jaunimo nevyriausybinių organizacijų programų (projektų) finansavimo iš Savivaldybės biudžeto lėšų 2015 m. prioritetinių sričių. Buvo nutarta prioritetinių sričių netvirtinti;
* 2 posėdis vyko 2015-01-23, tačiau kvorumo jame nebuvo. Posėdyje 4 jaunimo nevyriausybinės organizacijos (asociacija „Žalioji žemė“, LRKD Klaipėdos skyrius, labdaros ir paramos fondas „Dvasinės pagalbos jaunimui centras“, asociacija „Pamario tuntas“) pristatė 2014 m. įvykdytų projektų rezultatus.

Antrosios JRT vidutinis jaunimo organizacijas taryboje atstovaujančių narių lankomumas buvo 78,6 %, o savivaldybės deleguotų atstovų – 50%. Antrosios kadencijos JRT posėdžiai:

* 1 posėdis vyko 2015-11-16, kuriame:
1. kandidatu į JRT pirmininkus išrinkta Rūtenė Marčiūtė, Klaipėdos jaunimo organizacijų asociacijos „Apskritasis stalas“ atstovė ir nutarta teikti jos kandidatūrą Klaipėdos m. savivaldybės merui;
2. JRT pirmininko pavaduotoja išrinkta Lina Skrupskelienė, Klaipėdos miesto savivaldybės tarybos Kultūros, švietimo ir sporto komiteto deleguota atstovė;
3. sudaryta 5 asmenų darbo grupė dėl 2015-02-19 Klaipėdos m. savivaldybės tarybos sprendimu Nr. T2-25 patvirtintų Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų koregavimo;
4. susitarta: dėl metodikos kuriant JRT darbo planą, JRT posėdžius organizuoti vieną kartą per mėnesį ir sukurti bendrą JRT narių komunikacijos tinklą;
* 2 posėdis vyko 2015-12-03, kuriame:
1. jaunimo reikalų koordinatorė pristatė 2015-2018 m. Klaipėdos miesto savivaldybės jaunimo politikos plėtros programos projektą ir Klaipėdos jaunimo situacijos tyrimo metodiką;
2. JRT pirmininkė pristatė JRT veiklos krypčių projektą, kuriame numatytos šios pagrindinės veiklos kryptys: išplėstinis JRT posėdis, mokymai, strategijos ir veiklos plano sudarymas, diskusija dėl jaunimo NVO programų (projektų) finansavimo iš savivaldybės biudžeto lėšų nuostatų keitimo, situacijos išsiaiškinimas ir pasiūlymų teikimas dėl premijų skyrimo už geriausius baigiamuosius darbus ne tik KU studentams, bet ir kitoms aukštosioms mokykloms (I ketv.); diskusija dėl jaunimo skyriaus įkūrimo Klaipėdos m. savivaldybės administracijoje, diskusija apie jaunimo ir su jaunimu dirbančių organizacijų inkubatoriaus ir infocentro steigimo, diskusija dėl JRT veiklos viešumo (II ketv.); diskusija dėl Klaipėdos jaunimo akademijos poreikio ir steigimo, diskusija apie Klaipėdos m. jaunimo laisvalaikio erdves (III ketv.); diskusija dėl neformaliojo vaikų švietimo, įvairių mokymų poreikio ir organizavimo aptarimas, JRT veiklos ataskaitos už 2016 m. aptarimas ir 2017 m. prioritetinių veiklos krypčių numatymas (IV ketv.). Nutarta JRT veiklos krypčių projektą dar papildyti ir tvirtinti artimiausiame JRT posėdyje.

 Antrosios kadencijos JRT nariai bendru sutarimu nutarė JRT veiklos krypčių projekte numatytas veiklas pasiskirstyti pagal kuruojamas sritis ir jas pristatyti pagal iš anksto JRT posėdžiuose numatytą darbotvarkę, o esant poreikiui sudaryti ir tikslines darbo grupes.

 2015-12-22 Klaipėdos m. savivaldybės tarybos sprendimu Nr. T2-340 Klaipėdos miesto jaunimo reikalų tarybos pirmininke buvo patvirtinta Klaipėdos jaunimo organizacijų asociacijos „Apskritasis stalas“ deleguota atstovė Rūtenė Marčiūtė.

Jaunimo reikalų tarybos pirmininkė Rūtenė Marčiūtė